tartuNLP/wikipedia-smugri-20251201 huggingface dataset:
Gabriel-Beniamin Leș

Gabriel-Beniamin Leș (sündinud 23. detsembril 1975 Satu Mares) on Rumeenia poliitik (Rumeenia Sotsiaaldemokraatlik Partei).
Bakalaureusekraadi marketingi alal sai ta 2002. aastal Timișoara Lääneülikoolis ja bakalaureusekraadi firmajuhtimise ja raamatupidamise alal 2004. aastal Aradi Lääneülikoolis. 2004–2008 oli ta Satu Mare aselinnapea ja 2009. aastal samas aseprefekt. 2010–2013 oli ta Satu Mare maakonnas Euroopa projektide nõunik. 2013. aasta detsembrist kuni 2015. aasta oktoobrini oli ta Põllumajanduse Maksete ja Toetuste Agentuuri (APIA) Satu Mare maakonna osakonna tegevdirektor. 2015. aasta oktoobrist kuni 2016. aasta oktoobrini oli ta Rumeenia kaitseministeeriumi relvastuse osakonna riigisekretär. Alates 2016. aasta detsembrist on ta Rumeenia parlamendi liige.
Gabriel-Beniamin Leș oli Rumeenia kaitseminister 4. jaanuarist kuni 29. juunini 2017. Teist korda oli ta samal ametikohal alates 20. novembrist 2018 kuni 4. novembrini 2019.
Ovelgönne

Ovelgönne on vald Saksamaal Alam-Saksi liidumaal Wesermarschi kreisis. Valla pindala on 123,81 km². 31. detsembril 2017 elas seal 5361 inimest. Vald asub umbes 27 km Oldenburgist kirdes ja 40 km Bremenist loodes.
Ajalugu.
Ovelgönne juured on "Oevelgünne" kindluses, mille ehitas 1514. aasta juuni lõpus Oldenburgi krahv Johann V (1482-1526), et kindlustada oma võimu ümbruskonna üle.
1583. aastal sai Ovelgönne veel kindlustusi. Aastatel 1628-1631 Kolmekümneaastase sõja ajal olid keisriväed Ovelgönnes korteris.
Pardiralli

Pardiralli on Eesti Vähihaigete Laste Vanemate Liidu korraldatav iga-aastane heategevuslik hooandmise ettevõtmine Liidu eesmärkide poole liikumiseks, vähihaigete laste ja nende perede olukorra teadvustamiseks ning ettevõtete ja eraisikute üleskutsumiseks panustama heategevuslikku abistamisse ja heaolu suurendamisse. 
Pardiralli haripunktiks oli aastatel 2014–2019 perepäev koos vannipartide võiduujutamisega. Aastast 2020 toimub Pardiralli ETV vahendusel otseülekandena Kadrioru kanali juurest. 
Liit on toeks neile vanematele, kelle lapsel on vähk, ning aitab perekonnal toime tulla selle raske elumuutuse, vajadusel ravi ja hingelise poolega.
Annetused.
Esimene pardiralli toimus aastal 2014, kus plaaniti koguda 25 000 eurot, kuid eesmärk täitus pea kolmekordselt! Teine pardiralli toimus juba oluliselt suuremalt, võistlustulle läksid 10 000 parti ning koguti üle 120 000 euro. Aastatega on partide hulk suurenenud ning 2020. aastal koguti rekordsumma 414 564 eurot ja rallil osales 15 247 vanniparti.
2023. aasta lastekaitsepäeval toimunud Pardiralli kogus vähihaigete laste ja nende vanemate toetuseks rekordilised 455 000 eurot. 10. sünnipäevarallil ujus võistu 18 000 parti, mida on rohkem kui ühelgi varasemal aastal.
Koostööpartnerid.
EVLVL on kaasanud Pardiralli läbiviimisse ka teisi partnereid:
Jüri Kivistik

Jüri Kivistik (29. veebruar 1928 Taevere vald – 1. november 1976) oli eesti põllumajandustegelane ja majandijuht.
Kivistik õppis Olustvere Põllumajandustehnikumis, lõpetas 1948. aastal. 
Aastatel 1952–1961 oli ta Karksi-Nuia MTJ direktor, ja 1963. aastast kuni surmani EPT Nuia osakonna juhataja. Ta suri raske haiguse tõttu.
Raudkuppel

Raudkuppel (heebrea keeles כִּפַּת בַּרְזֶל "kippat barzel"; inglise keeles "Iron Dome") on ilmast sõltumatu mobiilne raketikaitsesüsteem ehk raketikilp, mida arendasid Iisraeli kaitsetööstusettevõtted Rafael Advanced Defense Systems ja Israel Aerospace Industries.
Süsteemi eesmärk on hävitada rakette, miinipildujamiine ja suurtükimürske 4–70 kilomeetri kaugusel. Täpsemalt on see suunatud Gaza sektorist terrorirühmituse Ḩamās välja tulistatud rakettide ja Liibanonis tegutseva Hezbollah' analoogsete rünnakute vastu.
Raudkuppel käivitati 27. märtsil 2011 esimese patarei paigaldamisega Be'er-Sheva linna lähistele, kuigi süsteem oli alles arendusfaasis. Raudkupli püüdurraketi esimene õnnestunud tabamus leidis aset 7. aprillil, mil tabati Gazast Iisraeli linna Ashkeloni suunas tulistatud BM-21 Gradi raketiheitja raketti. Iisraeli allikate järgi oli süsteemi efektiivsusprotsent, st tabamuste protsent sihitud rakettidest/mürskudest, 2012. aasta novembris aset leidnud operatsiooni Kaitsesammas ajal 85%. Vahepeal tehnilisi uuendusi läbinud ja lisatud patareidega Raudkupli efektiivsust 2014. aasta augustis toimunud operatsiooni Kaitsev äär ajal on Iisraeli allikate järgi hinnatud 90 protsendile. Mõned kriitikud on nende arvutuste kohatise paikapidavuse kahtluse alla seadnud.
Stadland

Stadland on vald Saksamaal Alam-Saksi liidumaal Wesermarschi kreisis. Valla pindala on 113,38 km². 31. detsembril 2017 elas seal 7441 inimest. Vald asub Weseri vasakkaldal, umbes 32 km Oldenburgist kirdes ja 42 km Bremenist loodes. Läänes külgneb Stadlandiga Jade abajas. Valla keskus on Rodenkirchenis. Stadlandis on ka palju väikseid asundusi "(Bauernschaften)".
Stadland moodustati 1974. aastal, põhjuseks "Niedersächsische Gemeindereform". Uue Stadlandi valla moodustasid endised vallad Rodenkirchen, Schwei ja Seefeld ning ka Kleinensiel, endise Esenshammi valla (nüüd Nordenham) osa.
Zdeněk Hřib

Zdeněk Hřib (sündinud 21. mail 1981 Slavičínis) on Tšehhi poliitik (Tšehhi Piraadipartei).
Zdeněk Hřib on õppinud meditsiini Prahas Karli ülikoolis. Aastatel 2008–2018 töötas ta firmas Aquasoft, kus tegeles muuhulgas ka elektrooniliste retseptide süsteemi loomisega.
15. novembril 2018 valiti ta Praha linnapeaks. Selles ametis oli ta kuni 16. veebruarini 2023.
Ehitusmasin

Ehitusmasin on masin, mida kasutatakse ehitustöödel.
Kloun (seriaal)

"Kloun" (originaalpealkiri "Der Clown") on Saksa krimisari, mida tootis produktsioonifirma Action Concept aastatel 1996–2000 telekanalile RTL. 
Filmimine toimus Nordrhein-Westfaleni liidumaal, peamiselt Düsseldorfi ja Kölni lähedal.
Sarja peategelane on Max Zander (Sven Martinek), kes pärast oma parima sõbra hukkumist asub tema tapjat jälitama, kandes klounimaski. Teda aitavad sõbrad, ajakirjanik Claudia Diehl (Diana Frank) ja helikopteripiloot Tobias "Dobbs" Steiger (Thomas Anzenhofer). 
Esimesena jõudis RTL-is eetrisse "Klouni" sarja avafilm 3. novembril 1996. Kogunud 10,06 miljonit vaatajat, otsustas Action Concept toota teise telefilmi, mis sai "Klouni" esimese hooaja avaosaks ja jõudis RTL-is eetrisse 21. aprillil 1998. Kokku oli "Kloun" RTL-i teleekraanidel 3 aasta jooksul 6 hooaja jooksul 44 jagu. Viimane jagu jõudis RTL-is eetrisse 11. oktoobril 2001.
24. märtsil 2005 jõudis Saksamaal kinodesse täispikk film "Der Clown – Payday", kus peategelaseks oli taas Max. Filmis oli Claudia hukkunud tulevahetuses 4 aasta eest, ning nüüd jälitas Max tema tapjat. Film ei olnud rahaliselt edukas, kuid võitis rahvusvahelisel Taurus World Stunt Awardil "Best Action in a Foreign Film" auhinna.
Leopoldina

Saksa Loodusuurijate Akadeemia Leopoldina – Rahvuslik Teaduste Akadeemia (saksa keeles "Deutsche Akademie der Naturforscher Leopoldina – Nationale Akademie der Wissenschaften") on Saksamaa teaduste akadeemia.
Leopoldina on mittetulundusühing, mida finantseerivad Saksamaa valitsus ja Saksi-Anhalti liidumaa valitsus. 2008. aastal sai Leopoldina Saksamaa esimeseks rahvuslikuks teadusakadeemiaks.
Leopoldina on Saksamaa vanim loodusuurijaid ühendav teadusühing, mis asutati 1652. aastal Schweinfurtis Baieris esialgse nimega Academia Naturae Curiosorum. 1687. aastal kinnitas Saksa-Rooma keiser Leopold I akadeemia Püha Rooma riigi akadeemiaks (ametliku nimega Sacri Romani Imperii Academia Caesareo-Leopoldina Naturae Curiosorum). Karl VI valitsemise ajal sai akadeemia 1712. aastal ametlikuks nimeks Kaiserlich Leopoldinisch-Carolinische Akademie der Naturforscher ja Franz I valitsemise ajal (keiser 1745–1765) sai ametlikuks nimeks Academiae Caesareae Leopoldino-Franciscanae Naturae Curiosorum. Ajapikku tuli käibele tänapäeval laialt pruugitav akadeemia nime mugandatud lühivorm Leopoldina.
1878. aastast asub akadeemia püsivalt Halles Saksi-Anhaltis (varem sõltus akadeemia asupaik presidendi elukohast). 1930. aastatel, natsirežiimi ajal, heideti akadeemiast välja paljud juudi soost liikmed. Teise maailmasõja järel Nõukogude okupatsioonitsoonis moodustatud Saksa Demokraatlikus Vabariigis säilitas Leopoldina suhtelise sõltumatuse. Leopoldina on 1994. aastal asutatud Euroopa akadeemiate ühenduse ALLEA liige.
Liikmeskond.
Akadeemia liikmeskonda on kuulunud teiste seas ka Johann Wolfgang von Goethe, Charles Darwin, Max Planck, Marie Curie, Albert Einstein, Ernest Rutherford, Nikolai Vavilov. 1789. aastal valis akadeemia oma liikmeskonda esimese naise – Keiserliku Teaduste ja Kunstide Akadeemia direktori Jekaterina Daškova.
Tänapäeval on Leopoldina Saksamaa suurim akadeemia, liikmeid oli seisuga 1. jaanuar 2019 1602 inimest, kokku enam kui 30 riigist. Kolm neljandikku liikmete arvust on saksakeelsetest riikidest (Saksamaa, Austria ja Šveits). Liikmeskonda kuulus 2014. aasta alguse seisuga 169 Nobeli auhinna laureaati. 
Akadeemia tunnustus.
Akadeemia auliikmeks valimine.
Leopoldina kõrgeim tunnustus oma liikmetele on akadeemia auliikmeks valimine. 2018. aasta seisuga on aastatel 1922–2018 kokku valitud 68 auliiget, seejuures 21. sajandil vaid neli persooni.
Zolotonoša

Zolotonoša (ukraina keeles Золотоноша) on oblastilise alluvusega linn Ukrainas Tšerkassõ oblastis. Zolotonoša on Zolotonoša rajooni keskus, kuid linn ei kuulu rajooni koosseisu. Zolotonoša asub Tšerkassõst umbes 25 km põhjas.
Kirjalikes allikates mainitakse asulat esimest korda 1576. aastal, ürikutes on Zolotonošat linnaks nimetatud 1616. aastal. Magdeburgi linnaõigused sai Zolotonoša 1635. aastal.
Suunduv kääne

Suunduv kääne ehk aditiiv on eesti keele lühike sisseütlev, mida osa uurijaid on pidanud omaette käändeks. Seni pole aditiiv iseseisvaks käändeks saanud, kuna seda ei saa moodustada kõigist käändsõnadest.
Lühikese sisseütleva käände tunnused:
On oletatud, et pika või lühikese sisseütleva valik võiks oleneda verbi rektsioonist. Selle oletuse järgi kasutatakse pikka sisseütlevat näiteks verbidega "segunema" ja "suhtuma" ("suhtub meresse", "jõesse", "peasse", "veesse") ning lühikest sisseütlevat verbidega "kaduma", "kukkuma", "minema" ja "tulema" ("läheb lehte", "merre", "jõkke", "pähe", "vette"). Hilisemad uurimused pole kinnitanud, et pika või lühikese sisseütleva valik oleneks verbist, millega vorm koos esineb..
Žaškiv

Žaškiv (ukraina keeles Жашків) on linn Ukrainas Tšerkassõ oblastis, Žaškivi rajooni keskus.
Ürikutes on Žaškivit esmamainitud 1636. aastal. Linnaõigused sai 1956. aastal.
1793. aastal läks Žaškiv Teise Poola jagamise tagajärjel Venemaa Keisririigi koosseisu.
Ukraina 2001. aasta rahvaloenduse andmetel oli Žaškivi elanikest ukrainlasi 96,23%, venelasi 2,14%, mustlasi 0,78%, valgevenelasi 0,25%, armeenlasi 0,18% ja moldaavlasi 0,07%.
261 eKr

261. aasta eKr ehk "ab urbe condita" XDIII (493).
262 eKr

262. aasta eKr oli 262. aasta enne meie ajaarvamist, Vana-Rooma ajaarvamise järgi "ab urbe condita" XDII (492).
263 eKr

263. aasta eKr ehk "ab urbe condita" XDI (491).
Louis Malvy

Louis Malvy (1. detsember 1875 Figeac, Loti departemang – 10. juuni 1949 Pariis) oli Prantsusmaa poliitik. Ta oli aastatel 1913–1914 Prantsusmaa kaubandus-, tööstus-, posti- ja telegraafiminister. Aastatel 1914–1917 ja 1926 oli ta Prantsusmaa siseminister.
Ta oli aastatel 1906–1919 ja Saadikute Koja liige (Radikaalse partei ridades). 9. detsembrist 1913 kuni 16. märtsini 1914 oli ta Prantsusmaa kaubandus-, tööstus-, posti- ja telegraafiminister. 17. märtsist 1914 kuni 9. juunini 1914 ja 13. juunist 1914 kuni 31. augustini 1917 oli ta Prantsusmaa siseminister (9. juunist 1914 kuni 13. juunini 1914 oli siseministriks Paul Peytral). Veel oli ta Prantsusmaa siseminister 9. märtsist 1926 kuni 10. aprillini 1926.
Isiklikku.
Tema väimees Marcel Peyrouton (1887–1983) oli Prantsusmaa poliitik ja diplomaat.
Korporatsioon Vigilia

Korporatsioon Vigilia oli meeskorporatsioon, mis tegutses Tartus aastatel 1927–1928.
Hiljemalt 23. veebruaril 1927 toimus kümne tudengi kohalolekul aadressil Tähe tänav 85–4 asutamiskoosolek, millel otsustati asutada korporatsioon Vigilia ning võtta värvideks "tumesinine-violett-heleroheline". Uue kodukorra väljatöötamine oli raske ning võttis aega, mistõttu võeti kasutusele endine korp! Kungla kodukord, millele tehti vastavaid muudatusi.
25. veebruaril 1927 registreeriti korporatsioon Vigilia põhikiri Tartu Ülikooli Nõukogus.
16. novembril 1927 muudeti värvid must-violett-valgeks, kuna esialgsed värvid olid õhtupimeduses väga sarnased korporatsioon Rotalia värvidega ning pleekides muutusid sarnaseks korporatsioon Sakala värvidega.
13. oktoobril 1928 otsustas korporatsiooni üldkoosolek liituda Societas Viciniaga meeskorporatsiooniks Vicinia.
19. oktoobril 1928 luges Tartu Ülikooli valitsus korporatsioon Vigilia ühinenuks korporatsioon Viciniaga.
1. juunil 1931 inkorporeeris korporatsioon Rotalia tegevuse lõpetanud korp! Vicinia liikmed-vilistlased.
Wittmundi kreis

Wittmund on kreis Saksamaal Alam-Saksi liidumaal. Kreisi pindala on 656,65 km². 31. detsembril 2017 elas seal 56 731 inimest. Kreis asub Ida-Friisimaal Põhjamere rannikul. Naaberkreisid on (idast ja kaardil päripäeva) Frieslandi, Leeri ja Aurichi kreis.
Loodus.
Kreisi kuulub osa Waddenzeest ja Alam-Saksi Wattenmeeri rahvuspargist. Maismaa rannikualad on tuntud ka kui "Harlinger Land". Kreisi kuuluvad Langeoogi ja Spiekeroogi saared, mõlemad kuuluvad Ida-Friisi saarte hulka.
Ajalugu.
Kreis loodi Preisi kuningriigi poolt 1885. aastal seni Aurichi kreisi kuulunud Amt Wittmundist, Amt Esensist ja Esensi linnast. 1977. aastal liideti kreis Frieslandi kreisiga; kuid liitmine ei olnud populaarne. Liitmine kuulutati 1979. aastal põhiseadusevastaseks, kuna see riivas endise Oldenburgi osariigi õigusi, kuhu Friesland oli kuulunud, ja mõlemad kreisid taastati vanades piirides.
Linnad ja vallad.
Linnad:
Vabad vallad:
"Samtgemeinden:"
1"Samtgemeinde" keskus; ²linn
Maarja Merivoo-Parro

Maarja Merivoo-Parro (sündinud 25. märtsil 1986 Tallinnas) on eesti ajaloolane ja ajakirjanik.
Ta on tegutsenud Raadio 2 tegevtoimetaja, ETV2 toimetajana, Läti Raadio saatejuhina ning Tallinna Ülikooli nooremteaduri ja õppejõuna. Lisaks on ta rahvusvahelise välisbalti mäluorganisatsioonide liidu Baltic Heritage Network juhatuse liige.
2018. aastal kaitses ta Tallinna Ülikooli Humanitaarteaduste instituudis doktoritöö. 
Ta on tegelenud "performance"-kunsti, moderntantsu ja muusikaga nii instrumentalisti kui ka vokalistina. Kasutab artistinime Aprillo. Ekke Vasli 2009. aasta filmis "Kalevipoeg" mängis ta Tiit Ojasoo Kalevipoja kõrval Saarepiigat ning episoodiliselt on teda olnud näha ka vend Rasmus Merivoo filmides. 
Maarja Merivoo-Parro kutsus 2016. aastal ellu Raadio 2 iga-aastase bändisärgipäeva ning on kuulunud lauluvõistluste "Eesti laul" ja "Laulukarusselli" žüriisse.
Isiklikku.
Tema vend on Rasmus Merivoo.
Cullmani maakond

Cullmani maakond ("Cullman County") on maakond Ameerika Ühendriikides Alabama osariigis.
Maakonna halduskeskus on Cullman.
Ajalugu.
Maakond moodustati 1877. aastal.
Rahvastik.
Elanike arv oli 2010. aasta rahvaloenduse järgi 80 406.
Dale'i maakond

Dale'i maakond ("Dale County") on maakond Ameerika Ühendriikides Alabama osariigis.
Maakonna halduskeskus on Ozark.
Ajalugu.
Maakond moodustati 1824. aastal.
Rahvastik.
Elanike arv oli 2010. aasta rahvaloenduse järgi 50 251.
Pomitšna

Pomitšna (ukraina keeles Помічна) on linn Ukrainas Kirovogradi oblastis Dobrovelitškivka rajoonis.
Pomitšna on asutatud 1868. aastal, linnaõigused sai 1967. aastal.
Pomitšna on tähtis raudteesõlm.
Théodore Steeg

Théodore Steeg (19. detsember 1868 Libourne – 19. detsember 1950 Pariis) oli Prantsusmaa õigusteadlane ja poliitik. Ta oli aastatel 1930–1931 lühikest aega Prantsusmaa peaminister.
Ta oli aastatel 1904–1914 Prantsusmaa Esindajatekoja liige. Aastatel 1914–1944 kuulus ta senatisse. Aastatel 1921–1925 oli ta Alžeeria kindralkuberner.
Dallase maakond (Alabama)

Dallase maakond ("Dallas County") on maakond Ameerika Ühendriikides Alabama osariigis.
Maakonna halduskeskus on Selma.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 43 820.
DeKalbi maakond (Alabama)

DeKalbi maakond ("DeKalb County") on maakond Ameerika Ühendriikides Alabama osariigis.
Maakonna halduskeskus on Fort Payne.
Ajalugu.
Maakond moodustati 1836. aastal.
Rahvastik.
Elanike arv oli 2010. aasta rahvaloenduse järgi 71 109.
Etowah' maakond

Etowah' maakond ("Etowah County") on maakond Ameerika Ühendriikides Alabama osariigis.
Maakonna halduskeskus on Gadsden.
Ajalugu.
Maakond moodustati 1866. aastal.
Rahvastik.
Elanike arv oli 2010. aasta rahvaloenduse järgi 104 43.
Fayette'i maakond (Alabama)

Fayette'i maakond ("Fayette County") on maakond Ameerika Ühendriikides Alabama osariigis.
Maakonna halduskeskus on Fayette.
Ajalugu.
Maakond moodustati 1824. aastal.
Rahvastik.
Elanike arv oli 2010. aasta rahvaloenduse järgi 17 241.
Geneva maakond

Geneva maakond ("Geneva County") on maakond Ameerika Ühendriikides Alabama osariigis.
Maakonna halduskeskus on Geneva.
Ajalugu.
Maakond moodustati 1868. aastal.
Rahvastik.
Elanike arv oli 2010. aasta rahvaloenduse järgi 26 79.
Greene'i maakond (Alabama)

Greene'i maakond ("Greene County") on maakond Ameerika Ühendriikides Alabama osariigis.
Maakonna halduskeskus on ja suurim linn on Eutaw. Teised suuremad asulad on Forkland, Boligee ja Union.
Ajalugu.
Maakond moodustati 13. detsembril 1819. aastal.
Rahvastik.
Elanike arv oli 2010. aasta rahvaloenduse järgi 9 045. Elanikkonnast 81 protsenti on afroameeriklased.
Henry maakond (Alabama)

Henry maakond ("Henry County") on maakond Ameerika Ühendriikides Alabama osariigis.
Maakonna halduskeskus on Abbeville.
Ajalugu.
Maakond moodustati 1819. aastal.
Rahvastik.
Elanike arv oli 2010. aasta rahvaloenduse järgi 17 302.
Houstoni maakond (Alabama)

Houstoni maakond ("Houston County") on maakond Ameerika Ühendriikides Alabama osariigis.
Maakonna halduskeskus on Dothan.
Ajalugu.
Maakond moodustati 1903. aastal.
Rahvastik.
Elanike arv oli 2010. aasta rahvaloenduse järgi 101 547.
Lamari maakond (Alabama)

Lamari maakond ("Lamar County") on maakond Ameerika Ühendriikides Alabama osariigis.
Maakonna halduskeskus on Vernon.
Ajalugu.
Maakond moodustati 1867. aastal.
Rahvastik.
Elanike arv oli 2010. aasta rahvaloenduse järgi 14 564.
Lauderdale'i maakond (Alabama)

Lauderdale'i maakond ("Lauderdale County") on maakond Ameerika Ühendriikides Alabama osariigis.
Maakonna halduskeskus on Florence.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 92 709.
Lawrence'i maakond (Alabama)

Lawrence'i maakond ("Lawrence County") on maakond Ameerika Ühendriikides Alabama osariigis.
Maakonna halduskeskus on Moulton.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 34 339.
Lee maakond (Alabama)

Lee maakond ("Lee County") on maakond Ameerika Ühendriikides Alabama osariigis.
Maakonna halduskeskus on Opelika.
Ajalugu.
Maakond moodustati 1866. aastal.
Rahvastik.
Elanike arv oli 2010. aasta rahvaloenduse järgi 140 247.
Lowndesi maakond (Alabama)

Lowndese maakond ("Lowndes County") on maakond Ameerika Ühendriikides Alabama osariigis.
Maakonna halduskeskus on Hayneville.
Ajalugu.
Maakond moodustati 1830. aastal.
Rahvastik.
Elanike arv oli 2010. aasta rahvaloenduse järgi 11 299.
Maconi maakond (Alabama)

Maconi maakond ("Macon County") on maakond Ameerika Ühendriikides Alabama osariigis.
Maakonna halduskeskus on Tuskegee.
Ajalugu.
Maakond moodustati 1832. aastal.
Rahvastik.
Elanike arv oli 2010. aasta rahvaloenduse järgi 21 452.
Marengo maakond

Marengo maakond ("Marengo County") on maakond Ameerika Ühendriikides Alabama osariigis.
Maakonna halduskeskus on Linden.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 21 027.
Marioni maakond (Alabama)

Marioni maakond ("Marion County") on maakond Ameerika Ühendriikides Alabama osariigis.
Maakonna halduskeskus on Hamilton.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 30 776.
Marshalli maakond (Alabama)

Marshalli maakond ("Marshall County") on maakond Ameerika Ühendriikides Alabama osariigis.
Maakonna halduskeskus on Guntersville.
Ajalugu.
Maakond moodustati 1836. aastal.
Rahvastik.
Elanike arv oli 2010. aasta rahvaloenduse järgi 93 019.
Monroe maakond (Alabama)

Monroe maakond ("Monroe County") on maakond Ameerika Ühendriikides Alabama osariigis.
Maakonna halduskeskus on Monroeville.
Ajalugu.
Maakond moodustati 1815. aastal.
Rahvastik.
Elanike arv oli 2010. aasta rahvaloenduse järgi 23 068.
Morgani maakond (Alabama)

Morgani maakond ("Morgan County") on maakond Ameerika Ühendriikides Alabama osariigis.
Maakonna halduskeskus on Decatur.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 119 490.
Perry maakond (Alabama)

Perry maakond ("Perry County") on maakond Ameerika Ühendriikides Alabama osariigis.
Maakonna halduskeskus on Marion.
Ajalugu.
Maakond moodustati 1819. aastal.
Rahvastik.
Elanike arv oli 2010. aasta rahvaloenduse järgi 10 591.
Pickensi maakond (Alabama)

Pickensi maakond ("Pickens County") on maakond Ameerika Ühendriikides Alabama osariigis.
Maakonna halduskeskus on Carrollton.
Ajalugu.
Maakond moodustati 1820. aastal.
Rahvastik.
Elanike arv oli 2010. aasta rahvaloenduse järgi 19 746.
Pike'i maakond (Alabama)

Pike'i maakond ("Pike County") on maakond Ameerika Ühendriikides Alabama osariigis.
Maakonna halduskeskus on Troy.
Ajalugu.
Maakond moodustati 1821. aastal.
Rahvastik.
Elanike arv oli 2010. aasta rahvaloenduse järgi 32 899.
Apple Card

Apple Card on Apple Inc. poolt välja töötatud krediitkaart, mis on mõeldud peamiselt kasutamiseks koos Apple Pay'ga Apple'i seadmetes, nagu iPhone või Apple Watch. See tuleb saadavale Ameerika Ühendriikides 2019. aasta suvel.
Apple Card kuulutati välja "Apple Special Eventil" 25. märtsil 2019, kus keskenduti Apple'i uutele teenustele.
Apple alustab koostööd Goldman Sachsiga, et pakkuda väljaandva panga ja Mastercardi toetus, et pakkuda Apple Cardile ülemaailmset maksevõrku.
Novomõrhorod

Novomõrhorod (ukraina keeles Новомиргород) on linn Ukrainas Kirovogradi oblastis, Novomõrhorodi rajooni keskus. Linn asub Velika Võssi jõe ääres.
Novomõrhorod on asutatud 1740. aastal, linnaõigused sai 1773. aastal. 1959. aastal ühendati Novomõrhorodiga Zlatopili linn.
Apple News

Apple News (või lihtsalt News) on ettevõtte Apple Inc. poolt välja töötatud mobiilirakenduste ja uudiste koondaja oma iOS, watchOS ja macOS operatsioonisüsteemidele. Apple News tuli välja koos iOS 9 avaldamisega. See on iOS-i eelmistes versioonides sisalduva ajalehe rakenduse järglane. Kasutajad saavad sellega lugeda uudiste artikleid, mis põhinevad kirjastajatel, veebisaitidel ja teemadel, mida nad valivad, näiteks The New York Times, tehnoloogia või poliitika.
Apple News+.
25. märtsil 2019 teatas Apple uuest tellimisteenusest Apple News +, mis annab kasutajatele võimaluse saada igakuise makse eest rohkem kui 300 ajakirja.
App Store

App Store on digitaalne rakenduste levitamise platvorm, mille on välja töötanud ja mida haldab Apple Inc. oma iOS-i operatsioonisüsteemis mobiilsete rakenduste jaoks.
Funktsioon.
App Store võimaldab kasutajatel sirvida ja alla laadida rakendusi, mis on välja töötatud Apple iOS tarkvaraarenduskomplektiga. Rakendusi saab alla laadida iPhone'i nutitelefonist, iPod Touchi pihuarvutist või iPadi tahvelarvutist. Seal leidub rakendusi ka Apple Watchi nutikella ning neljanda või uuema põlvkonna Apple TV jaoks.
Kui App Store 10. juulil 2008 avati, pakuti seal 500 rakendust. 2017. aastal oli poes üle 2,1 miljoni rakenduse.
App Store'i on kritiseeritud nõrga arenduskeskkonna eest, mistõttu ettevõte teatas 2016. aasta juunis "uuendatud fookusest ja energiast". Järgmistel kuudel tehtud olulised muudatused hõlmasid reklaamimisvõimalust otsingutulemustes, uue rakenduse liitumismudelit ja võimalust vastata klientide arvustustele. Lisaks alustas Apple vanade rakenduste eemaldamist, kui rakendus ei toimi ettenähtud viisil või ei järgi kehtivaid rakenduseeskirju. App Store sai 2017. aasta septembris iOS 11 ilmumisega uue disaini.
Apple Music

Apple Music on ettevõtte Apple Inc. poolt välja töötatud muusika ja video voogedastuse teenus. 
Kasutajad valivad oma seadmesse voogesituseks mõeldud muusika või saavad kuulata olemasolevaid, kureeritud esitusloendeid. Teenus hõlmab ka Interneti-raadiojaama Beats 1, mis edastab rohkem kui 100 riigis 24 tundi ööpäevas. Teenus kuulutati välja 8. juunil 2015 ja see avati 30. juunil 2015 üle 100 maailma riigis. Uued tellijad saavad kolmekuulise tasuta prooviperioodi enne, kui teenus nõuab igakuist tellimust.
Algselt rangelt muusikateenusena hakkas Apple Music 2016. aastal laienema videote näitamises. Jimmy Iovine on öelnud, et teenuse eesmärk on saada "kultuuriliseks platvormiks", ja Apple väidab, et teenus soovib, et teenus oleks "ühekordne kontaktpunkt popkultuuriga". Ettevõte investeerib videomaterjali tootmisse ja ostmisse nii muusikavideote kui ka muusikaväljaandeid toetavate kontsertmängude, samuti veebisarjade ja mängufilmide osas.
Apple Musicu iOS-i originaalversioon sai nii häid kui ka halbu hinnanguid, kusjuures kriitika oli suunatud kasutajaliidese pihta, mida peetakse "intuitiivseks". Kuid seda kiideti selle eest, et ta mängis esitusnimekirja, voogesituse laia valikut ja selle integreerimise teiste Apple'i seadmete ja teenustega. IOS 10-s sai rakendusele oluline ümberkujundamine, mis sai positiivseid kommentaare värskendatud liidese kohta, kus on vähem segadust, parem navigeerimine ja suurem rõhk kasutajate valikule. Apple Music sai populaarsuse pärast selle käivitamist kiiresti, läbides vaid kuue kuu jooksul 10 miljoni kliendi verstaposti. Alates detsembrist 2018 on teenusel maailmas 56 miljonit kliendi.
Randolphi maakond (Alabama)

Randolphi maakond ("Randolph County") on maakond Ameerika Ühendriikides Alabama osariigis.
Maakonna halduskeskus on Wedowee.
Ajalugu.
Maakond moodustati 1832. aastal.
Rahvastik.
Elanike arv oli 2010. aasta rahvaloenduse järgi 22 913.
Russelli maakond (Alabama)

Russelli maakond ("Russell County") on maakond Ameerika Ühendriikides Alabama osariigis.
Maakonna halduskeskus on Phenix City.
Ajalugu.
Maakond moodustati 1832. aastal.
Rahvastik.
Elanike arv oli 2010. aasta rahvaloenduse järgi 52 947.
Shelby maakond (Alabama)

Shelby maakond ("Shelby County") on maakond Ameerika Ühendriikides Alabama osariigis.
Maakonna halduskeskus on Columbiana.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 195 085.
St. Clairi maakond (Alabama)

St. Clairi maakond ("St. Clair County") on maakond Ameerika Ühendriikides Alabama osariigis.
Maakonna halduskeskused on Ashville ja Pell City.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 83 593.
Sumteri maakond (Alabama)

Sumteri maakond ("Sumter County") on maakond Ameerika Ühendriikides Alabama osariigis.
Maakonna halduskeskus on Livingston.
Ajalugu.
Maakond moodustati 1832. aastal.
Rahvastik.
Elanike arv oli 2010. aasta rahvaloenduse järgi 13 763.
Talladega maakond

Talladega maakond ("Talladega County") on maakond Ameerika Ühendriikides Alabama osariigis.
Maakonna halduskeskus on Talladega.
Ajalugu.
Maakond moodustati 1832. aastal.
Rahvastik.
Elanike arv oli 2010. aasta rahvaloenduse järgi 82 291.
Tallapoosa maakond

Tallapoosa maakond ("Tallapoosa County") on maakond Ameerika Ühendriikides Alabama osariigis.
Maakonna halduskeskus on Dadeville.
Ajalugu.
Maakond moodustati 1832. aastal.
Rahvastik.
Elanike arv oli 2010. aasta rahvaloenduse järgi 41 616.
Tuscaloosa maakond

Tuscaloosa maakond ("Tuscaloosa County") on maakond Ameerika Ühendriikides Alabama osariigis.
Maakonna halduskeskus on Tuscaloosa.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 194 656.
Walkeri maakond (Alabama)

Walkeri maakond ("Walker County") on maakond Ameerika Ühendriikides Alabama osariigis.
Maakonna halduskeskus on Jasper.
Ajalugu.
Maakond moodustati 1823. aastal.
Rahvastik.
Elanike arv oli 2010. aasta rahvaloenduse järgi 67 023.
Jagani keel

Jagani keel oli keel, mida rääkisid jaganid Tulemaa saarestikus Tšiilis ja Argentinas.
Viimane inimene, kes kõneles jagani keelt emakeelena, oli Cristina Calderón, kes suri 2022. aastal.
Jagani keel on siiani klassifitseerimata ja seda loetakse isolaatkeeleks.
Šamaan (film)

"Šamaan" on 1997. aastal esilinastunud Lennart Mere antropoloogiline dokumentaalfilm, milles on jäädvustatud nganassaani üheksanda põlvkonna šamaani Demnime (1913–1980) traditsiooniline loitsimisrituaal.
2009. aastal taastati film digitaalselt programmi Eesti Film 100 raames ja ilmus DVD-l osana Lennart Meri filme koondavast koguteosest "Lennart Meri soome-ugri rahvaste filmientsüklopeedia" ("Encyclopaedia Cinamatographica Gentium Fenno-ugricarum").
Filmi originaalmaterjale säilitab Soome Riiklik Audiovisuaalinstituut.
Valmimine.
"Šamaani" materjal pidi Lennart Meri algse plaani järgi moodustama nganassaanidele pühendatud pikema peatüki ta dokumentaalfilmis "Linnutee tuuled" (1977) ja filmiti "Linnutee tuulte" võtete ajal 1977. aastal.
1977. aasta juulis lendasid Lennart Meri ja Enn Säde koos ülejäänud filmimeeskonnaga (Aado Lintrop, Rein Maran, Enn Putnik ja filmi direktor) Norilskisse ja reisisid sealt 13. juulil kahekesi edasi Taimõri poolsaarele Avami jõe (Dudõpta vasakpoolne lisajõgi) piirkonda, et Demnimega filmimise osas läbi rääkida. Säde mälestuste järgi pidid nad Demnime perele filmimise eest vastukaubana andma paadimootori Veterok.
Paar päeva hiljem, 16. juulil, reisis vesilennukiga Ust-Avami asulasse ka ülejäänud filmimeeskond – v.a filmi direktor, sest lennuki kandevõime oli liiga väike – ja sealt suunduti jõelaevaga edasi Demnime püstkoja juurde. Samal päeval toimusid ka filmivõtted, mille käigus rituaalset loitsimist filmiti sünkroonselt ligi kolmveerand tundi.
Taimõril filmitud materjalist pandi "Linnutee tuultesse" erinevatel põhjustel kokkuvõttes ainult kaks minutit, ülejäänust monteeris Enn Säde "Šamaani" eraldi filmina, millele Meri lisas hiljem diktoriteksti. "Linnutee tuulte" tootmiseks Soome ja Ungariga telekanalitega sõlmitud koostöölepingu kohaselt anti ka "Šamaani" negatiiv koos "Linnutee tuulte" originaalmaterjaliga üle Helsingis asuvasse Soome telekanali Mainos TV filmihoidlasse. Dokumentaalfilmi "Tantsud Linnuteele. Pildistusi Lennart Meri filmirännakutelt" raames intervjueeritud Mainos TV rahvusvahelise koostöö osakonnajuhi Juha Vakkuri sõnul kartis Meri lisaks, et Eestisse jäämisel filmimaterjalid hävitataks või visataks ära. "Šamaan" valmis lõplikult alles 20 aastat hiljem, 1997. aastal, seoses Soomes toimunud šamanismikonverentsiga.
Lennart Meri pidas nganassaanidest filmitud lõiku "Linnutee tuulte" arvatavasti teaduslikult tähelepanuväärseimaks osaks, viidates muuhulgas asjaolule, et nganassaani šamaanide traditsioonilist kostüümi ei olnud varem teadaolevalt fotografeeritud. Sarnast seisukohta on väljendanud ka Eesti kultuurigeograaf ja etnoloog Heno Sarv, kes osales "Linnutee tuulte" koostamisel assistendina.
Esilinastused.
Film esilinastus 10. oktoobril 1997 Hanasaaris Espoos ja televisioonis 31. märtsil 1999 Eesti Televisioonis.
Friedeburg

Friedeburg on vald Saksamaal Alam-Saksi liidumaal Wittmundi kreisis. Valla pindala on 164 km². 31. detsembril 2017 elas seal 10 177 inimest. Vald asub umbes 14 km Wittmundist kagus ja 20 km Wilhelmshavenist läänes.
Lõuna-Mulgimaa

Lõuna-Mulgimaa oli ajaleht, mis ilmus 1994-2017. Ajalehte andsid alguses välja Abja valla- ning Abja-Paluoja ja Mõisaküla linnavalitsused. 1996. aastal liitus nendega ka Halliste vallavalitsus. Toimetaja oli Meelis Sõerd.
Pärast Eesti omavalitsuste haldusreformi said kõik vallad ja Mõisaküla linn osaks uuest Mulgi vallast ja selle protsessi käigus ühinesid Lõuna-Mulgimaa ja Karksi valla ajaleht Karksi Sõna, millest sai uus ajaleht Mulgi Sõna.
Puti Kaisar-Mihara

Puti Kaisar-Mihara (sündinud 28. aprillil 1986 Padangis) on Indoneesia päritolu Austria võitluskunstide treener, tantsija, fotomodell ja filminäitleja.
Ta sai tuntuks 2016. aastal näitlemisega filmis "". 2019. aastal mängis ta telesarjas "Vorstadtweiber" Viini lihtrahva hulka kuuluvat naist.
Puti isa, Kagu-Aasia võitluskunstide suurmeister ("pendekar") Mihar Walk Tan Pangeran (sündinud 1961) on rahvuselt minangkabau. Puti kolis kolme-aastaselt koos isaga Indoneesiast Austriasse ja sai koolihariduse Viinis. Varsti pärast emigreerumist hakkas ta harjutama "silek"'it (minangkabau stiilis "silat"). Ta omandas isalt kõik selle võitluskunsti alused ning on nüüd "pencak silat"'i suurmeister ("pendekar") ja töötab treenerina Pandeka Mihari instituudis Viinis. 22. detsembril 2016 tõusis ta "pendekar IV" tasemele.
Lisaks emakeelele saksa keelele räägib ta indoneesia keelt ja oskab hästi inglise keelt. Hommikuti ta võimleb.
Mihara ei ole abielus ja võitleb rahu eest.
Korostõšiv

Korostõšiv (ukraina keeles Коростишів) on linn Ukrainas Žõtomõri oblastis, Korostõšivi rajooni keskus. Linn asub Teterivi jõe kaldal.
Korostõšivi on ajaloolistes ürikutes esmamainitud 1499. aastal, Magdeburgi õiguse sai 1779. aastal. Teise Poola jagamise tagajärjel läks 1793. aastal Venemaa Keisririigi koosseisu. Linna staatuse sai 1938. aastal.
Korostõšiv on Kohtla-Järve sõpruslinn.
Ukraina 2001. aasta rahvaloenduse andmetel oli Korostõšivi elanikest ukrainlasi 92,76%, venelasi 5,00%, poolakaid 1,36%, valgevenelasi 0,26% ja juute 0,16%.
Kozjatõn

Kozjatõn (ukraina keeles Козятин) on linn Ukrainas Vinnõtsja oblastis, Kozjatõni rajooni keskus. Kozjatõn asub Vinnõtsjast umbes 61 km põhjakirdes ja Berdõtšivist ligikaudu 27 km lõunakagus.
Kozjatõnit on esmamainitud 1734. aastal. Olulist osa Kozjatõni arengus etendas Kiievi–Odessa raudteeliini rajamine 1870. aastatel. Linnaõigused sai Kozjatõn 1874. aastal.
Ukraina 2001. aasta rahvaloenduse andmetel oli Kozjatõni elanikest ukrainlasi 93,3%, venelasi 4,4%, poolakaid 1,0%, valgevenelasi 0,3% ja juute 0,2%.
Michael Keane

Michael Vincent Keane (sündinud 11. jaanuaril 1993 Stockportis) on Inglismaa jalgpallur, kes mängib keskkaitsjana Premier League'i klubis Everton.
Ta alustas klubikarjääri Manchester Unitedis, mille noorteakadeemiaga liitus ta 2004. aastal. Klubi põhimeeskonnas debüteeris ta hooajal 2011–12. Manchester Unitedi sai ta mänguaega harva ja pääses Manchester Unitedi särgis Premier League'is väljakule vaid korra. Hooajal 2012–13 oli ta laenul esiliiga klubis Leicester City ning hooajal esiliiga klubides Derby County ja Blackburn Rovers.
2014. aasta septembris suundus ta laenule kõrgliiga klubisse Burnley, kuid sõlmis 2015. aasta jaanuaris klubiga püsiva lepingu. Kuigi Burnley langes 2014–15 kõrgliigast välja, võideti järgmisel hooajal esiliiga ja tõusti tagasi Premier League'i. Esiliiga hooajal 2015–16 valiti Keane liiga sümboolsesse koosseisu.
2017. aasta juulis sõlmis ta viieaastase lepingu Evertoniga.
Debüüdi Inglismaa jalgpallikoondises tegi Keane 22. märtsil 2017 sõprusmängus Saksamaa vastu. Koondisekarjääri esimese värava lõi ta 25. märtsi 2019 EM-i valikmängus Montenegro vastu.
Jeff Hendrick

Jeffrey Patrick Hendrick (sündinud 31. jaanuaril 1992 Dublinis) on Iirimaa jalgpallur, kes mängib poolkaitsjana Inglismaa esiliigaklubis Reading ja Iirimaa jalgpallikoondises.
Ta alustas klubikarjääri Derby Countys, millega liitus 2010. aastal. Klubi põhimeeskonnas debüteeris ta hooajal 2010–11. Ta mängis Derby Countyga Inglismaa esiliigas kokku seitsmel hooajal.
2016. aasta augustis liitus ta Inglismaa kõrgliigas mängiva Burnleyga. Üleminekusumma oli 10,5 miljonit naelsterlingit, mis oli Burnley läbi aegade suurim ost.
2020. aasta augustis siirdus ta Inglismaa kõrgliigaklubisse Newcastle Unitedi, kellega sõlmis nelja-aastase lepingu. Vähese mänguaja tõttu läks ta 2022. aasta jaanuaris laenule Queens Park Rangersisse. 2022. aasta juulis läks ta üheks hooajaks laenule Readingi.
Debüüdi Iirimaa jalgpallikoondises tegi Hendrick 6. veebruaril 2013 sõprusmängus Poola vastu. Koondisekarjääri esimese värava lõi ta 5. septembril 2016 EM-i valikmängus Serbia vastu.
2014. aastal valiti ta Iirimaa aasta noorjalgpalluriks.
Langemisarv

Langemisarv ("Hagberg Falling Number") näitab ensüüm α-amülaasi aktiivsust viljaterades. α-amülaas hakkab valminud ja niiskust saanud viljateras tärklist suhkruteks lagundama ja sellega muutub sellisest viljast jahvatatud jahu saia ning leiva küpsetamiseks kõlbmatuks.
Hagbergi langemisarv (HFN) on väljendatud sekundites. Jahust ja veest valmistatakse suspensioon ning seda kuumutatakse katseklaasis. Sellest suspensioonist liigub vabalt kukkudes läbi kolb ja selle vabalt kukkumise aega sekundites nimetatakse langemisarvuks. Korralikku saia ei saa jahust, mille langemisarv on alla 180 sek.
MIA

MIA võib tähendada järgmist:
Mia võib tähendada järgmist:
William Barr

William Pelham Barr (sündinud 23. mail 1950 New Yorgis) on Ameerika Ühendriikide jurist, kes oli 14. veebruarist 2019 kuni 23. detsembrini 2020 85. Ameerika Ühendriikide justiitsminister president Donald Trumpi valitsuskabinetis. 
Barr on justiitsministrina (järjekorras 77.) teeninud ka aastatel 1991–1993 George H. W. Bushi valitsuskabinetis ja pidanud erinevaid ametikohti Ameerika Ühendriikide justiitsministeeriumis, töötades seejuures vahemikus 1990–1991 25. asejustiitsministrina.
Ta on Vabariikliku Partei liige.
Isiklikku.
Barr on abiellus 1973. aastal Christine Moynihaga ja neil on tütar Mary Daly, kes töötab justiitsministeeriumis.
Barr on kirglik torupillimängija: ta hakkas pillimänguga tegelema 8-aastaselt ning on osalenud võistumängimistel. Samuti tegeleb ta hobi korras linnujahiga.
Ta on usutunnistuselt katoliiklane.
Christina Hendricks

Christina Rene Hendricks (sündinud 3. mail 1975) on Ameerika Ühendriikide näitleja.
Iiri Kuninglik Akadeemia

Iiri Kuninglik Akadeemia (iiri keeles "Acadamh Ríoga na hÉireann"; inglise keeles "Royal Irish Academy"; akronüüm RIA) on Iirimaa teaduste akadeemia.
Akadeemia on Euroopa akadeemiate ühenduse ALLEA ja Rahvusvahelise Akadeemiate Liidu liige. Iiri Kuninglik Akadeemia asutati 1785. aastal.
Igal aastal valib RIA kuni 24 uut liiget enda liikmeskonda ("Member"). Lisaks valitakse aastas väike arv välisliikmeid ("Honorary Member"). Akadeemiasse kuulub umbes 400 liiget ja üle 60 välisliikme. Akadeemia välisliikmeteks on olnud Edmund Burke, Charles Darwin, Enrico Fermi, Max Planck, Maria Edgeworth, Theodor Mommsen, Albert Einstein ja Max Born.
Eestiga seotud liikmeid.
Eestiga seotud teadlastest valiti 1954. aastal akadeemia liikmeks tollal Armagh' observatooriumis töötanud Ernst Öpik.
Mario Livio

Mario Livio (sündinud 19. juunil 1945 Bukarestis Rumeenias) on Iisraeli ja Ameerika Ühendriikide astrofüüsik ja teaduskirjanik. 
Livio sündis Bukarestis juudi perekonnas. 1950. aastal pere repatrieerus Iisraeli. Livio lõpetas Jeruusalemma Heebrea Ülikooli bakalaureusekraadiga füüsikas ja matemaatikas. Sai magistrikraadi Rehovotis asuvast Weizmanni Teadusinstituudist ja doktorikraadi Tel Avivi Ülikoolist teoreetilise füüsika alal. Ta töötas aastatel 1981–1991 professorina Haifas asuvas Technionis (Iisraeli tehnoloogiainstituudis). 1991. aastal siirdus Ameerika Ühendriikidesse, kus töötas aastatel 1991–2015 Baltimore'is asuvas Kosmoseteleskoobi Teadusinstituudis.
Teadlasena on Livio peamine uurimisvaldkond astrofüüsika. Alates 2000. aastast uuris ta supernoova plahvatusi ja võimalust määrata kindlaks nende abil Universumi paisumise kiirus; samuti on ta uurinud musti auke, tumeenergiat ning noorte tähtede ümber planeedisüsteemide tekkimist. Töötas Hubble'i kosmoseteleskoobiga.
Svėdasai vald

Svėdasai vald (leedu keeles "Svėdasų seniūnija") on 2. järgu haldusüksus (vald) Leedus Anykščiai rajooni territooriumil.
Valla pindala on 187 km². 2011. aasta seisuga elas seal 2202 inimest. Valla keskus on Svėdasai alev, kus aastal 2011 oli 884 elanikku. Vallamaja asub aadressil J. Tumo-Vaižganto g. 16. Vallavanem on Valentinas Neniškis.
Lisaks küladele on vallas ka mõned huutorid
Eesti suursaatkond Riias

Eesti suursaatkond Riias () on Riias asuv Eesti suursaatkond. 
1919 avati Eesti saatkond Riias. Saatkond asus aadressil Skolas iela 13.
Pärast Balti riikide taasiseseisvumist avati 25. augustil 1992 Eesti suursaatkond Riias. Algul olid saatkonna ruumid aadressil Nometnu iela 62. Alates 1995 asus saatkond taas aadressil Skolas iela 13. 2025. aasta alguses kolis saatkond aadressile Pils iela 8/10, Riia.
Karl-Friedrich Küchle

Karl-Friedrich Küchle (19. veebruar 1879 Memmingen, Baieri kuningriik – 29. august 1936 Püssi vald, Lüganuse kihelkond, Virumaa) oli Eesti ehitusinsener ja -ettevõtja.
Ta õppis ehitusinseneriks Münchenis.
Ta oli tunnustatud tehaste, elektrijaamade ja sildade ehitaja ning betooni eriteadlane. Ta töötas Saksamaal ja Venemaal, muuhulgas ka Poola osas (tehastes Łódźis). Ta interneeriti Esimene maailmasõja ajal kui Saksa keisririigi alam ning saadeti Siberisse. Ta pöördus pärast sõja lõppu tagasi Saksamaale, kui kutsuti 1920. aastatel Eestisse tööle ettevõttesse "Eestibetoon".
Isiklikku.
Ta oli abielus aastatel 1911–1922 ennesõjaaegses Piotrkówi kubermangus ja pärastsõjajärgses Saksamaal.
Ta abiellus teist korda 1923. aastal Eestis ja lahutas selle abielu 1933. aastal.
Ta võttis ta 1934. aastal endale Eesti Vabariigi kodakondsuse.
Ta abiellus kolmandat korda 1935. aastal Eestis.
Eesti suursaatkond Brüsselis

Eesti suursaatkond Brüsselis on Belgias Brüsselis asuv Eesti suursaatkond. Seda juhib Eesti suursaadik Belgias.
Eestil oli oma esindus Brüsselis juba kahe maailmasõja vahelisel perioodil.
1992 ostis Eesti suursaatkonna tarbeks hoone Brüsselis Auderghemi linnaosas Isidore Gerardi avenüül. Hoone avati 24. veebruaril 1993. Selles hoones tegutsesid paar aastat ka Eesti alaline esindus Euroopa Liidu juures ja Eesti alaline esindus NATO juures.
Alates 2017 asub suursaatkond aadressil Guinard rue 11/13.
Suursaatkonnast on kaetud ka Luksemburgi.
265 eKr

Aasta 265 eKr oli 265. aasta enne meie ajaarvamist, Vana-Rooma ajaarvamise järgi "ab urbe condita" CDLXXXIX (489).
Eesti suursaatkond Ankaras

Eesti suursaatkond Ankaras on Türgis Ankaras asuv Eesti suursaatkond. See avati veebruaris 2001.
266 eKr

Aasta 266 eKr oli 266. aasta enne meie ajaarvamist, Vana-Rooma ajaarvamise järgi "ab urbe condita" CDLXXXVIII (488).
Eesti suursaatkond Astanas

Eesti suursaatkond Astanas on Kasahstanis Astanas asuv Eesti suursaatkond. Suursaatkond asub aadressil Kabanbai batyr 28.
Eesti suursaatkond Ateenas

Eesti suursaatkond Ateenas on Kreekas Ateenas asuv Eesti suursaatkond. Suursaatkond asub aadressil Messogion Ave. 2-4.
Eesti suursaatkonna konsul Ateenas on Ahti Raidal.
Eesti suursaatkond Brasílias

Eesti suursaatkond Brasílias oli Brasiilias Brasílias asunud Eesti suursaatkond.
Suursaatkond avati 19. augustil 2014 ja suleti 2017. aasta 1. jaanuarist. Suursaadik Mart Tarmak resideerib pärast seda Tallinnas.
Eesti suursaatkond Bukarestis

Eesti suursaatkond Bukarestis on Rumeenias Bukarestis asuv Eesti suursaatkond. Suursaatkond avati 7. novembril 2016.
2023. aasta augustist on Bukarestis Eesti suursaadik Aune Kotli.
Eesti suursaatkond Haagis

Eesti suursaatkond Haagis on Hollandis Haagis asuv Eesti suursaatkond. Suursaatkond asub aadressil Zeestraat 92.
Svėdasai

Svėdasai on alev Leedus Anykščiai rajoonis, Svėdasai valla halduskeskus. Alevist põhjas asub Svėdasase järv.
Svėdasais on gümnaasium, postkontor ja raamatukogu. Vaatamisväärsusteks on Moriconide suguvõsa mausoleum ja aastal 1794 ehitatud katoliku kirik. Sealse juudi kalmistu müüril kasvab müür-raunjalg; tegemist on ühega selle taime kahest kasvupaigast Leedus.
Kazimieras Būga arvates tuleneb alevi nimi seeli keelest ja tähendab andestamist. Mõned vanemad autorid on Svėdasai nime tuletanud ka rootslastest (leedu keeles "švedai").
Alevi järgi on nime saanud Pirgu lademe Svedasai kihistu.
Ajalugu.
Sealset mõisa on esmamainitud 1503. aastal, toona kuulus see Radziwillidele. 1522. aastal on esmamainitud sealset kirikut, 1577. aastal aga sealset poe ja nelja kõrtsiga alevit. Asula toonane nimekuju oli Svėdasys. Tol aastal püstitasid sinna oma kiriku ka protestandid.
Alev kanti kaardile aastal 1613. Aastal 1645 koostas Radziwillide kartograaf Juozapas Narunavičius Svėdasai kaardi, toona oli asulas seitse tänavat. Aastast 1743 kujunes sealne protestantide kirik Salamiestise kihelkonda kuuluvaks palvemajaks, mille hoone aga aastal 1755 maha põles. XVIII sajandil sai alev ka omale turuplatsi.
Asula põles aastail 1835 ja 1894. Svėdasai elanikud osalesid novembriülestõusus ja jaanuariülestõusus. Tsaariajal oli alevi venekeelne nimekuju Своядосць või Свядосць.
XX sajandi alguses sai alev tänapäevase nimekuju. Sajandi esimesel poolel rajati alevisse meierei, kus toodeti aastal 1937 220 tonni võid. Maailmasõdade vahelisel perioodil tegutsesid alevis veel tärpentini, tõrva ja tökatit tootev vabrik, krediidiühistu ning kaks telliselöövi. Teise maailmasõja eel tegutsesid alevi ümbruskonnas Leedu metsavennad. Sõja ajal hukkasid Saksa okupatsiooniväed 300 juuti, hiljem põletasid sakslased suure osa alevist maha.
Teise maailmasõja järel liideti sealsed telliselöövid ühtseks tellisetööstuseks, tegevust jätkas ka meierei. Nõukogude perioodil oli Svėdasai kohaliku kolhoosi keskasulaks. Alevis tegutses ka metsamajand.
Eesti suursaatkond Dublinis

Eesti suursaatkond Dublinis on Iirimaal Dublinis asuv Eesti suursaatkond. Suursaatkond asub Iveagh Courti büroohoones.
Eesti suursaatkond Kairos

Eesti suursaatkond Kairos on Egiptuses Kairos asuv Eesti suursaatkond. Suursaatkond asub aadressil Abou El Feda 3.
Eesti suursaatkond Kopenhaagenis

Eesti suursaatkond Kopenhaagenis on Taanis Kopenhaagenis asuv Eesti suursaatkond. Suursaatkond asub aadressil Frederiksgade 19.
Eesti suursaatkond Lissabonis

Eesti suursaatkond Lissabonis on Portugalis Lissabonis asuv Eesti suursaatkond. Suursaatkond asub aadressil Rua Filipe Folque nr 10.
Eesti suursaatkond Madridis

Eesti suursaatkond Madridis on Hispaanias Madridis asuv Eesti suursaatkond. Suursaatkond asub aadressil Calle Claudio Coello 91–1D.
Eesti suursaatkond Ottawas

Eesti suursaatkond Ottawas on Kanadas Ottawas asuv Eesti suursaatkond. Suursaatkond asub aadressil 168 Daly Avenue.
Saatkonnahoone asub Sandy Hill'is, mis on Ottawa üheks vanimaks ajalooliseks piirkonnaks ning kus paiknevad ka paljude teiste riikide saatkonnad. 1875. aastal ehitatud ja muinsuskaitse all oleva hoone soetati 2018. aastal. Seda renoveeriti ja ehitati ümber saatkonna vajadustele vastavaks aastatel 2020–2021.
Varem tegutseti aadressil 260 Dalhousie Street.
Eesti suursaatkond Pekingis

Eesti suursaatkond Pekingis on Hiinas Pekingis asuv Eesti suursaatkond. Suursaatkond asub Chaoyangi linnaosas ("Chaoyang District") Liangmaqiao Beixiaojie's No. 1.
Eesti suursaatkond Roomas

Eesti suursaatkond Roomas on Itaalias Roomas asuv Eesti suursaatkond. Suursaatkond asub aadressil Via Clitunno 34-36.
Eesti suursaatkond Sofias

Eesti suursaatkond Sofias oli Bulgaarias Sofias asuv Eesti suursaatkond. Suursaatkond tegutses 2006-2012.
Eesti suursaatkond Tel Avivis

Eesti suursaatkond Tel Avivis on Egiptuses Tel Avivis asuv Eesti suursaatkond. Suursaatkond asub aadressil Menachem Begin Rd. 125 / Kaplan str 44.
Eesti suursaatkond Thbilisis

Eesti suursaatkond Thbilisis on Gruusias Thbilisiis asuv Eesti suursaatkond. Suursaatkond asub aadressil Likhauri Turn 4, Saburtalo.
Eesti suursaatkond Tōkyōs

Eesti suursaatkond Tōkyōs on Jaapanis Tōkyōs asuv Eesti suursaatkond. Suursaatkond asub aadressil Shibuya-ku, 2-6-15 Jingu-mae.
Eesti suursaatkond Vilniuses

Eesti suursaatkond Vilniuses on Leedus Vilniuses asuv Eesti suursaatkond. Suursaatkond asub aadressil A. Mickevičiaus 4a.
Ally Maki

Ally Maki (sündinud 1. jaanuaril 1986) on Ameerika Ühendriikide näitleja.